Проект

НАРЕДБА
за реда и начина на ползване на дървесина, добита извън горския фонд на територията на Община Кочериново
                                                   РАЗДЕЛ I

                                                    Общи разпоредби
 
Чл. 1. С тази Наредба се урежда реда и начина за ползване на дървесина в земеделски земи, собственост на общината, на физически лица, на юридически лица , лични стопанства както и в други които не представляват гора по смисъла на чл.2 от Закона за горите,   / ДВ бр.60 от 07.08.2012 г./ при условията и по реда на Закона за опазване на селскостопанското имущество / ДВ бр.77 от 09.10.2012 г./, във връзка с прилагането на чл.207 и чл. 211, ал. 4 от Закона за горите   / ДВ бр.60 от 07.08.2012 г./,  и чл. 131 “ б „ от Правилника за прилагане на Закона за горите / ДВ бр.7 от 21.01.2011г./..

 
Чл. 2. Процедура за отсичане на дървета извън горския фонд и при условията на чл. 32, ал. 2 от Закона за опазване на селскостопанското имущество, / ДВ бр.77 от 09.10.2012 г./.

    ( 1 )   Отсичането до 5 /пет/ броя дървета в земеделски земи се разрешава от кмета / км.наместник на населеното място, или назначено с нарочна заповед на кмета на общината лице от общинска администрация.

               Съгласно чл. 32, ал. 2 от Закона за опазване на селскостопанското имущество, / ДВ бр.77 от 09.10.2012 г./,  лицето подава заявление с обосновани причини за премахване на дърветата, заедно с приложените към него документи за собственост на имота, решение за възстановяване или нотариален акт, актуална скица на имота към настоящият момент, удостоверение за наследници, когато имота е наследствен. Имотът посочен в заявлението може да бъде трасиран от съответната поддържаща фирма, като към заявлението се приложи и копие от протокола за трасиране. Задължително трасиране се извършва в случаите когато имотът граничи с държавен, частен или общински горски фонд. Когато в процеса на работа възникнат спорове относно границите на имота, кмета на общината задължително  назначава комисия по чл.44 ал.2 от ЗМСМА, като в състава и се включва и лице, вписано в публичния регистър по чл.235 от ЗГ. За един имот се издава не повече от едно разрешително и се ползва само от собственика/наследника на имота.Същото  не може да се преотстъпва на други лица.Срока за издаване на разрешително за отсичане е в рамките на 30 дни от маркиране  на дърветата с марка, собственост на общината  и с валидност също за 30 дни..
   ( 2 ) В случаите, когато заявлението е за отсичане на по-голям брой дървета или когато е заявено отсичане на орех, кестен, бадем, лешник и черница, както и други видове дървета, представляващи особена ценност за селското стопанство, включително и чинар, и се намират под режим на особена закрила, разрешителното за отсичането на дърветата се издава от кмета на Общината, въз основа на протокол от комисия назначена по чл.44 ал.2 от ЗМСМА, за оглед на място и преценка на целесъобразността за отсичане. За издаване на разрешително лицето  подава писмено заявление, заедно с приложените към него документи за собственост на имота, решение за възстановяване или нотариален акт, актуална скица на имота към настоящият момент, удостоверение за наследници, когато имота е наследствен. Имотът посочен в заявлението може да бъде трасиран от съответната поддържаща фирма, като към заявлението се приложи и копие от протокола за трасиране. Задължително трасиране се извършва в случаите когато имотът граничи с държавен, частен или общински горски фонд. Когато в процеса на работа възникнат спорове относно границите на имота, кмета на общината задължително  назначава в състава на  комисията по чл.44 ал.2 от ЗМСМА,  и лице, вписано в публичния регистър по чл.235 от ЗГ. За един имот се издава не повече от едно разрешително и се ползва само от собственика/наследника на имота и не се преотстъпва на други лица. Разрешителното е с валидност до 30 дни. Срока за издаване на разрешително за отсичане и маркиране с марка, собственост на общината е 30 дни.
          Чл.3 (1) В случаи когато се налага прилагане на чл.43 (2) т.1,2,3,4 и (3) от  “Наредбата за изграждане и опазване на зелената система на територията на община Кочериново “ – и засяга отсичането на по голям брой дървета, дейността може да бъде възложена за извършване от външен изпълнител при спазване на определена процедура, публичен търг с тайно наддаване.
                   (2)Процедурата може да се осъществи:
                1.Чрез продажба на стояща дървесина на корен;

                2.Чрез добив и продажба на добита дървесина;

                   (3)Процедурата се осъществява след гласуване решение от Общински съвет – Кочериново, за започване на процедура, публичен търг с тайно наддаване за продажба на  дървесина , находяща се на територията на Община Кочериново.

                    (4) За определяне стойността на дървесината се извършва експертна оценка от независим оценител  лице, вписано в публичния регистър по чл.235 от ЗГ.
     Чл. 4. За издаване на разрешително по чл. 2 (1) и (2) се заплаща такса за услугата, определена в Наредбата за определянето и администрирането на местните такси и цени на услуги на територията на Община Кочериново.

 
Чл.5. Маркирането на дърветата се извършва с марка собственост на Община Кочериново, изработена по образец, утвърден със Заповед № РД-49-287/19.12.2003 год. на Министъра на земеделието и храните, от длъжностно лице, определено със заповед на кмета на Община Кочериново.

 
Чл.6. (1) Общинските марки се регистрират в Община Кочериново, заведени със съответния пореден номер, данни за длъжностното лице, на което са зачислени марките и длъжностното лице, които ще извършва маркирането. За номерата на марките и длъжностното лице определено от кмета на Общината да си служи с тях,се уведомява съответното Държавно горско стопанство.

 
           (2) Общинската марка  се предоставя с протокол на длъжностното лице, определено с нарочна заповед от Кмета на Община Кочериново. Длъжностното лице от Общината  води регистър на протоколите. Протокола  съдържа следната информация: – населено място, длъжностно лице  ползващо марката, срок за ползване, дата на получаване, дата на връщане, подпис.

 
       (3) Длъжностното лице, определено да съхранява марките и да извършва маркирането носи персонална отговорност за зачислените им марки.
 
        (4) При изгубване или нарушение целостта на марката, длъжностното лице информира Кмета на Общината, а той от своя страна съответното Държавно горско стопанство.

 
        (5) За загубена общинска марка кмета на общината издава заповед за обезсилване на същата.

 
        (6) При изгубване на марката кмета може да потърси дисциплинарна отговорност от виновното длъжностно лице.

 
Чл.7. Длъжностните лица, определени от кмета на общината да извършват маркирането, носят отговорност за законосъобразността и целесъобразността на сечта.

 
Чл.8. Заявителят носи отговорност за недопускане на отсичане на дървесина в чужд или спорен имот.

                                                          РАЗДЕЛ II

                                 Маркиране  на дървесината на корен
 
Чл. 9. След оглед на място и издаване на разрешително дърветата, разрешени за отсичане се маркират с марка собственост на Община Кочериново. 
 
Чл. 10. Марката се поставя в основата на дърветата от долната страна на склона така, че след отсичането им марката да остане на дънера./ чл.50 (3) (4) Наредба № 8 /05.08.2011г.за сечите в горите /
 
Чл. 11. След маркирането на корен, /когото това е необходимо / се извършва сортиментиране и  изчисляване на  обема на дървесината в плътни кубически метри . 

             Чл.12. За маркиране и сортиментиране на дървесината на корен се заплащат такси по Наредба за определянето и администрирането на местните такси и цени на услуги на територията на община  Кочериново.
                                                         РАЗДЕЛ III

                 Измерване на отсечената дървесина в лежащо състояние
 
Чл. 13. След отсичането, добитата дървесина, нарязана на  секции /кратни на 0.5 метъра/, се измерва по дължина  и среден диаметър /дебелина в сантиметри по средата на дължината на секцията/,за определяне на обема на дървото.Обема на добитата дървесина е сбор от обема на всяко измерено дърво.
 
Чл. 14. (1) Когато дървесината е добита като дърва за огрев, обема се изчислява в пространствени кубически метри.
 
              (2) Отсечената дървесина се подрежда на фигура, а обема на добитата дървесина се определя от размера на фигурата /дължина, височина и широчина/ директно в пространствени кубически метри.

 
Чл.15. За измерване и кубирането на дървесината в лежащо състояние се заплаща такса, съгласно Наредбата за определянето и администрирането на местните такси и цени на услуги на територията на община Кочериново.
                                                               РАЗДЕЛ IV

                         Маркиране на дървесината в лежащо състояние.
 
Чл. 16. Дървесината, добита извън горските територии, преди транспортиране се маркира с марка собственост на Общината, / чл.207 от ЗГ /.
                  (1)Маркирането се извършва от длъжностно лице, определено със заповед на Кмета на Община Кочериново.

                  (2)При добиването на дърва за горене, маркирането се извършва най- малко на 30% от общия обем добита дървесина.

 
        (3)Когато добитата дървесина е от ценни дървесни видове / орех и др. / или е необходима за производство на фасониран  материал, добитото количество  се маркира на 100% , като марката се поставя на челата на секциите.

 
Чл. 17. За маркиране на дървесината в лежащо състояние се заплаща такса, съгласно Наредбата за определянето и администрирането на местните такси и цени на услуги на територията на община Кочериново.
                                                              РАЗДЕЛ V

                                                                    СЕЧ

          Чл.18.Забранява се добива на дървесина в общинския поземлен фонд с изключение, когато това е необходимо, за прокарване на път, за осигуряване на достъп до имот , или за извършване на хидромелиоративни мероприятия, които са необходими на територията на поземления фонд  .  
           Чл.19. Сечта в земеделски земи,  собственост на община Кочериново се извършва под контрол на представител на общината и със средства на Община Кочериново от лицензирани /правоспособни/ секачи, при взимане на всички мерки за недопускане на злополуки .
           Чл.20. Сечта се провежда въз основа на писмено позволително издадено от  длъжностно лице, определено със заповед на кмета на Общината.
           Чл.21. Добитата дървесина от земи, общинска собственост се предоставят на разположение на община Кочериново за продажба, снабдяване на социално слаби жители, социални домове и детски градини .

                                                          РАЗДЕЛ V

                      Транспортиране на добита дървесина
 
Чл.22.(1)Дървесината, добита извън горските територии се транспортира придружена с превозен билет, издаден от длъжностно лице, определено от кмета на общината./ чл.211,ал.4 от Закона за горите /
 
(2) Превозния билет е изработен по образец, утвърден със Заповед № 514/19.04.2011 год. на Изпълнителния директор на ИАГ гр. София.

 
(3) Превозния билет има три копия, от които първото е за отчитане, второто е за собственика на имота, от който е добита дървесината, а третото остава в кочана.

 
(4) Превозния билет придружава дървесината до мястото на нейната доставка, посочено в билета, и се съхранява за срок от 3 години.

 
(5) Превозния билет важи само за указания в него ден на транспортиране.

 
Чл.23. В превозния билет се описва обема на добитата дървесина по сортимент и дървесен вид. За всяко превозно средство се издава отделен превозен билет.

 
Чл.24. Срока за извозването на дървесината  се регламентира при издаването на разрешителното. 

          Чл.25. (1) Заплащането на услугата за добиване на дървесина извън горски фонд става с приходна квитанция, в която се включват: цената за маркиране и сортиментиране на дървесина на корен, цената за измерване и кубиране на дървесина в лежащо състояние, цената за маркиране на дървесина в лежащо състояние и такса за превозен билет за транспортиране.

 
(2) Оригинала от квитанцията се дава на собственика /ползвателя/.

 
(3) Приходите от събраните цени на услугите се внасят в седемдневен срок в касата на общината.

                                                          РАЗДЕЛ VII
                                                             Отчет
 
Чл.26. Отчетността се извършва в администрацията на община Кочериново и ежемесечно и в РДГ гр.Кюстендил.

                                                  РАЗДЕЛ VIII
           Ползване на дървесина в имоти в урбанизираните територии
 
Чл.27. (1) За видовете дървесина в имотите в урбанизираните територии, разрешителното се издава по реда, определен с Наредбата за изграждане и опазване на зелената система на територията на община Кочериново /по чл.62, ал. 10 от ЗУТ/.

  
(2) За издаване на разрешително по ал.1 се заплаща такса съгласно Наредбата за определянето и администрирането на местните такси и цени на услуги на територията на община Кочериново.

                                                        РАЗДЕЛ ІX
                   Административно-наказателни разпоредби.
 
Чл.28. Наказва се с глоба от 100.00 до 500.00 лв., ако не подлежи на по-тежко наказание, който отсече, унищожи или повреди без разрешение дърво или лозя опазвани съгласно Закона за опазване на селскостопанското имущество.

 
Чл.29. Наказва се с глоба от 100.00 до 800.00 лева ако не подлежи на по-тежко наказание длъжностно лице което нареди или допусне да се извърши нарушение съгласно настоящата наредба.

             ЗАКЛЮЧИТЕЛНА РАЗПОРЕДБА
§ 1. Тази Наредба и приложения - ………………….е приета от Общински съвет - Кочериново с Решение № …….., Протокол № ……………………г. във връзка с чл. 32, ал. 2 и ал. 3 от Закона за опазване на селскостопанското имущество, чл. 211, ал. 4 Закона за горите и чл. 131 „ б „ от Правилника за прилагане на закона за горите.

                                                            ПРЕДСЕДАТЕЛ НА ОбС Кочериново
                                                   

/                                                /
2014 година
                                                                                                       Приложение № 1
Съгласувано:.............................                                   ДО КМЕТА 
с ДГС ……………………………                                      на ................................

                                        З  А  Я  В  Л  Е  Н  И  Е

От ................................................................................................ЕГН........................

Адрес:гр./с/....................................................ул.......................................тел:.................

   Г-н Кмет,

    
Моля, на основание чл. 32 ал.2 от ЗОСИ, поради /описват се причините/...................................................................................................................
................................................................................................................................................................................................................................................................................
........................................................................../, да ми бъде разрешено и издадено разрешително за сеч на  ……… бр. дървета /лозе/.


   
 Притежавам  Решение на  ОС”Земеделие” /ПК/ Кочериново №.................../....................., скица  №.........................неразделна част от нея, и удостоверение за наследници които прилагам.
   
 Известно ми е , че не мога да добивам дървета преди да бъдат  маркирани и да бъде издадено позволително за сеч, нито да ги извозвам преди да бъдат измерени и бъде издаден превозен билет. 
  
  Известно ми е че, нося наказателна отговорност при отсичане на дървесина в чужд или спорен имот.

Дата.......................20......г.                                                         Подпис:....................

гр./с/...................................                                                        /.................................../
                                                                                                               име, фамилия

                                                                                                                            Приложение №2


  
	Категория дървесина
	Размери



	
	Диаметър тънкия край /см/
	Дължина /м/



	Едра дървесина


	над 18
	4,5

	Средна дървесина


	от 8 до 17
	3, 4, 5

	Дребна дървесина


	от 4 до 7
	2, 3

	Дърва за огрев


	под 3

